13/05/2013 | Administración LocalMunicipal
Oroso
Anuncio de iniciación do procedemento de expropiación forzosa

INICIACIÓN do procedemento de expropiación forzosa por taxasión conxunta dos terreos precisos para a execución das obras do “proxecto de obras de execución de rede eléctrica, preinstalación de alumeado público e zonas peonís no vial que une os núcleos rurais de Vilalbarro e O Cruceiro coa estrada N-550 (fase I)”. Por Resolución da Alcaldía do 30/04/2013 adoptouse o seguinte acordo: PRIMEIRO. DISPOÑER a aplicación do sistema de expropiación forzosa mediante o procedemento de taxación conxunta para a obtención dos terreos precisos para a execución das obras do “proxecto de obras de execución de rede eléctrica, preinstalación de alumeado público e zonas peonís no vial que une os núcleos rurais de Vilalbarro e O Cruceiro coa estrada N-550 (fase I)”, utilizando o procedemento de taxación conxunta previsto no artigo 143 da Lei 9/2002, do 30 de decembro, de ordenación urbanística e protección do medio rural de Galicia. SEGUNDO. PRESTAR APROBACIÓN, con carácter inicial, ao proxecto de expropiación por taxación conxunta dos terreos precisos para a execución das obras do “proxecto de obras de execución de rede eléctrica, preinstalación de alumeado público e zonas peonís no vial que une os núcleos rurais de Vilalbarro e O Cruceiro coa estrada N-550 (fase I)”, redactados pola Oficina Municipal de Urbanismo, que contén a valoración do solo expropiado e inclúe as follas de xusto prezo individualizadas. A relación de propietarios e fraccións de propiedade obxecto de expropiación, de acordo co proxecto de expropiación é a que se reflicte: TERCEIRO. DISPOÑER o sometemento a información pública do proxecto de expropiación cos seus documentos polo prazo dun mes, mediante a inserción de anuncios no Diario Oficial de Galicia, no Boletín Oficial da Provincia da Coruña e nun xornal dos de maior circulación da provincia, para que os que podan resultar interesados formulen as observacións ou reclamacións que estimen convenientes. Consonte ao artigo 143.4 da Lei 9/2002, efectuaranse notificacións individuais ás persoas que aparecen como titulares dos bens e dereitos no expediente, mediante traslado literal da correspondente folla de aprecio e da proposta de fixación dos criterios de valoración, co fin de que, no prazo dun mes computado a partir desta notificación, poidan formular as alegacións que estimen convenientes, en particular, no que atinxe á titularidade e valoración dos seus respectivos dereitos. As publicacións referidas, e particularmente o anuncio no Boletín Oficial da Provincia da Coruña e no taboleiro de edictos do concello, servirán de notificación para os interesados e posibles titulares dominicais ou de outros dereitos reais ou intereses económicos directos sobre os bens a expropiar que resulten descoñecidos ou respecto dos cales se ignore o lugar para a práctica das notificacións de acordo co previsto nos artigos 58 e 59.5 da Lei 30/1992, do 26 de novembro, do réxime xurídico das Administracións Públicas e do procedemento administrativo común. Durante o prazo dun mes, calquera interesado poderá examinar o expediente, en horario de oficina, na Secretaría do Concello (praza de Isaac Díaz Pardo, 1, Sigüeiro), e formular as alegacións e suxestións que se estime procedentes, computándose o momento inicial do prazo de alegacións, desde o día seguinte ao da publicación do primeiro anuncio e ata o transcurso do prazo dun mes computado dende a última das publicacións referidas. O que se fai público para xeral coñecemento e para os efectos legais procedentes. Oroso, 30 de abril de 2013. O alcalde, Manuel Mirás Franqueira